CONSILIUL LOCAL AL MUNICIPIULUI TIMIŞOARA                        Aprobat,                                       
Direcţia  de Asistenţă Socială Comunitară Timişoara                                 PRIMAR 
Nr. 3946/27.10.2014                                                                            NICOLAE ROBU


				           R E F E R A T 
privind  aprobarea  încheierii convenţiei de colaborare între Consiliul Local al Municipiului Timişoara şi Arhiepiscopia Timișoarei pentru susţinerea Centrului Educațional Antimis

Centrul Educațional Antimis a fost înființat în urma câștigării, de către Arhiepiscopia Timișoarei, a unui contract de finanațare - POSDRU/91/2.2/S/61137 pentru proiectul ”Rețea interregională de Centre educaționale”. Prin Hotărârea Mitropoliei Banatului nr. 1905/02.08.2010 s-a decis înființarea, începând cu data de 2 august 2010, unui număr de cinci Centre educaționale în localitățile Timișoara, Lugoj, Făget, Deta și Sânicolaul Mare, printre care și Centrul educațional Antimis Timișoara.  Acesta din urmă funcționează de trei ani în Timișoara, pe str. Gloriei, nr. 1.  
Prin adresa nr. 3249/07.10.2014 înregistrată la Cabinet primar cu numărul CP2014-974/08.10.2014 şi la Direcţia de Asistenţă Socială Comunitară cu numărul 3677/09.10.2014, Arhiepiscopia Timișoarei solicită încheierea unuei Convenții de parteneriat cu Consiliul Local al Municipiului Timișoara în scopul acordării unui sprijin finanaciar pentru Centrul Educațional Antimis.  Prin adresa Arhiepiscopiei Timișoarei nr. 3375/16.10.2014, înregistrată la Primăria Municipiului Timișoara cu numărul SC2014-027431/16.10.2014 se revine cu propunerea de a spijini funcționarea Centrului Educațional Antimis printr-un parteneriat de un an și asigurarea unei contribuții financiare care să reprezinte 30% din bugetul de cheltuieli al centrului. 
Arhiepiscopia Timișoarei, acreditată ca furnizor de servicii sociale, acordă prin intermediul Centrului Educațional Antimis servicii sociale pentru 25 de copii provenind din familii defavorizate din punct de vedere social, în scopul prevenirii abandonului școlar. Servicii oferite în cadrul centrului sunt următoarele: servicii de oferire a hranei, servicii educative, servicii recreative şi de socializare, servicii de supot material, servicii de informare şi consiliere, dezvoltarea de abilităţi de comunicare, consiliere şi sprijin pentru părinţi, evaluare psihologică, pedagogică şi socială, servicii pentru formarea deprinderilor practice, dezvoltarea abilităţilor de viaţă independentă. Ca rezultat al implementării proiectului, pe parcursul a trei ani, toți cei 25 de copii au urmat cursurile școlii și au înregistrat progrese în ceea ce privește rezultatele școlare.  
Arhiepiscopia Timișoarei solicită finanațare de la Consiliul Local al Muncipiului Timișoara, având în vedere că toți cei 25 de copii beneficiari și familiile sunt locuitori ai Timișoarei, familiile nu au resurse necesare pentru a plăti un after school pentru copii iar aceștia din urmă se confruntă cu riscul abandonului școlar. Arhiepiscopia Timișoarei a fost acreditată de Ministerul Muncii, Familiei, Protecției Sociale și Persoanelor Vârstnice ca furnizor de servicii sociale  în conformitate cu prevederile Legii nr. 197/2012, potrivit certificatului de acreditare seria AF, numărul 001086. Licențierea pentru fiecare dintre serviciile sociale furnizate, inclusiv cele din cadrul Centrului Educațional Antimis, se va face în momentul apariției legislației cu standardele minime de calitate pentru serviciile sociale destinate copiilor.   
Serviciile acordate în cadrul Centrului Educațional Antimis sunt necesare la nivelul comunităţii noastre, iar susţinerea lor este în acord cu legislaţia în domeniu. Prin acordarea serviciilor socio-educaționale se previne abandonul școlar în cazul copiilor care provin din familii defavorizate. Astfel șansele de integrarea socială în viitor a acestor copii cresc ei putând să-și continue studiile si să se integreze cu mai mare ușurință pe piața muncii. 
Conform Legii 292/2011 – Legea asistenței sociale, art. 66 alin. (1) ”Statul asigură protecţia copilului şi garantează respectarea tuturor drepturilor sale prin activitatea specifică realizată de autorităţile/instituţiile publice cu atribuţii în domeniu.”, alin. (3) ”Copilul are dreptul de a beneficia de măsuri de asistenţă socială, în funcţie de situaţia sa personală şi de situaţia socioeconomică a familiei sau a persoanelor în întreţinerea cărora se află.”, alin. (4) ”Pentru realizarea obligaţiilor ce le revin faţă de copil, autorităţile administraţiei publice centrale şi locale susţin familia prin acordarea de beneficii de asistenţă socială, precum şi prin asigurarea de servicii sociale.” La art. 69 din Legea 292/2011 se precizează ”Copilul şi familia beneficiază de servicii sociale diversificate, adaptate nevoilor şi situaţiilor de dificultate identificate.” Art. 112 din aceeași lege precizează la alin. (1) ”Pentru asigurarea aplicării politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială, autorităţile administraţiei publice locale au atribuţii privind administrarea şi acordarea beneficiilor de asistenţă socială şi a serviciilor sociale.”, alin. (3) spune ”În domeniul organizării, administrării şi acordării serviciilor sociale, autorităţile administraţiei publice locale au următoarele atribuţii principale:”, la lit. m) ”furnizează, administrează sau, după caz, contractează serviciile sociale adresate copilului, familiei, persoanelor cu dizabilităţi, persoanelor vârstnice, precum şi tuturor categoriilor de beneficiari prevăzute de lege, fiind responsabile de calitatea serviciilor prestate;” și lit. q) ”încheie, în condiţiile legii, contracte şi convenţii de parteneriat, contracte de finanţare, contracte de subvenţionare pentru înfiinţarea, administrarea, finanţarea şi cofinanţarea de servicii sociale;”
Arhiepiscopia Timișoarei și-a adus contribuția financiară proprie la proiectul care a permis înființarea Centrului Educațional Antimis, a asigurat capitalul necesar și finanțarea cheltuielilor neeligibile (din proiect) pe parcursul celor trei ani de desfășurare a proiectului. În prezent Centrul educațional Antimis dispune de dotările necesare desfășurării activităților precum și de personal calificat pentru a desfășura aceste activități. 
Pentru a putea desfăşura activitatea propusă şi a oferi servicii socio-educaționale copiilor care provin din familii defavorizate din punct de vedere socio-economic, care fac parte din comunitatea timişoreană, Arhiepiscopia Timișoarei solicită finanţare, în sumă de 45180 de lei pe an, din partea Consiliului Local al Municipiului Timişoara pentru a acoperi 30% din cheltuielile necesare pentru funcționarea Centrului Educațional Antimis.  

Luând în considerare cele menţionate, în baza dispoziţiilor art. 136, alin. (1), lit. a) din Legea 292/2011 a asistenţei sociale şi în conformitate cu prevederile art. 36 alin (2), lit. d) şi lit.e), alin. (6) lit. a) pct. 2 şi alin (7) lit. a) din Legea nr. 215/2001 privind administraţia publică locală, republicată,

Propunem:

Aprobarea Convenţiei între Consiliul Local al Municipiului Timişoara şi Arhiepiscopia Timișoarei, pe o perioadă de un an, pentru susţinerea serviciilor socio-educaționale acordate prin intermediul Centrului Educațional Antimis copiilor provenind din familii defavorizate din punct de vedere socio-economic. 

